Държавен вестник, бр. 95, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  95
провеждане на операции по трите мисии на 
Въоръжените сили, притежаващи гъвкава 
структура, необходима подготовка (за съвмест­
ни или самостоятелни действия), подходящо 
оборудване и екипировка (за всякакви условия 
на оперативната обстановка), в състояние да 
провеждат пълния спектър както от бойни 
операции, така и операции в отговор на кризи.
Основа за изграждане на батальонните 
бойни групи е механизираният батальон със 
способности за самостоятелно развръщане и 
самоосигуряване в хода на операцията.
Мисията на ББГ е свързана с водене на 
подготовка и поддържане на способности за 
участие в операции по гарантиране на наци­
оналния суверенитет и независимост, защита 
на териториалната цялост на страната и на 
страните – членки на НАТО, в условията на 
активиран чл. 5 от Вашингтонския договор, 
самостоятелно или в състава на съвместни 
сили, поддържане на международния мир и 
сигурност и ликвидиране на последствията 
от бедствия, аварии и катастрофи.
2.2. Дефицит от способности
Трите мисии на Въоръжените сили наред 
с обобщената оценка на средата на сигур­
ност са инкорпорирани в утвърдените шест 
планиращи сценария, използвани в хода на 
Прегледа на отбраната. По всеки един от тях 
са разработени концепции за провеждане на 
операции, като за всяка концепция са опреде­
лени списъци със задачи и условия за тяхното 
изпълнение. На базата на тази методология 
са дефинирани минимално необходимите 
отбранителни способности, включително и 
за СВ. Извършеният впоследствие анализ 
на наличните способности на СВ иденти­
фицира значителен дефицит на способности 
за изпълнение на задачите, произтичащи от 
планиращите сценарии.
2.3. Външнополитически фактори
Трайно променената стратегическа среда на 
сигурност се характеризира с висока динамика, 
ускоряване и усложняване на дестабилизира­
щите процеси както в регионален, така и в 
глобален аспект. НАТО и ЕС ще продължат да 
бъдат основни стълбове на архитектурата на 
сигурност и да оказват положително влияние 
върху глобалната сигурност, като генерират 
доверие и стабилност. Средата на сигурност 
особено се усложни, след като Руската федера­
ция започна война срещу Украйна и възникна 
реална заплаха от разширяване на войната 
на територии на държави – членки на НАТО. 
Сериозно е нарушен и военно-стратегическият 
баланс на силите в Черно море в полза на Русия. 
Откроява се тенденция за противопоставянето 
между водещите глобални и регионални сили, 
които все по-често ще използват военния ин­
струмент като компонент за реализиране на 
своите стратегии. Конфликтите ще се водят 
едновременно в няколко или във всички об­
ласти на операциите – по суша, вода, въздух, 
в космоса и в киберпространството.
Фундаментално променената среда за си­
гурност поставя по-високи изисквания към 
способностите на Въоръжените сили, които 
изграждат ядрото на националната сигурност 
и приноса им към колективната отбрана. 
Налага се ускорено постигане на оперативна 
съвместимост със силите на съюзниците от 
НАТО и САЩ. Като се отчитат сериозните 
дефицити от способности на българските 
въоръжени сили, които в краткосрочен план 
не могат да бъдат попълнени, главното пре­
дизвикателство пред България е как да бъде 
укрепена националната отбрана в рамките на 
колективната. Това извежда на преден план 
необходимостта от ускорено превъоръжаване 
и модернизация.
3. ОБХВАТ
Настоящият проект за инвестиционен раз­
ход касае реализацията на проект „Придоби­
ване на основна бойна техника за изграждане 
на батальонни бойни групи от състава на 
механизирана бригада“, който е основата за 
изграждането на способностите на деклари­
раната механизирана бригада.
Съгласно документите за планиране в Али­
анса отбранителната способност е съвкупност 
от императивно неделимите свои компоненти 
(познати с акронима DOTMLPFI/P):
– доктрини;
– организационна структура;
– подготовка; 
– материални ресурси (въоръжение, тех­
ника, оборудване и екипировка);
– личен състав;
– командване и управление;
– инфраструктура;
– оперативна съвместимост (и/или поли­
тика).
В съответствие с възприетия подход за 
планиране на отбраната, базирано на способ­
ности, няма способност, която да съществува 
самостоятелно и отделно от дадена структу­
ра, организация, личен състав, платформи, 
системи и процедури, които са фактически 
нейни носители.
В обхвата на настоящия проект за инвес­
тиционни разходи са адресирани следните 
компоненти за изграждане на отбранителната 
способност:
– материални ресурси, необходими за 
изграждане на способността – въоръжение, 
техника, оборудване, екипировка и бойни 
припаси;
– командване и управление;
– първоначална подготовка;